Diari Oficial de la Generalitat Valenciana


Sumari del DOGV 8037, del 11-05-2017 (2017/3193)

RESOLUCIÓ de 5 d'abril de 2017, del rector, per la qual s'ordena la publicació en el Diari Oficial de la Generalitat Valenciana del Pla d'ordenació de personal, per una reestructuració organitzativa i alinear la relació de llocs de treball amb el Pla estratègic XAL 0477.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8037

Data del DOGV
:   11-05-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/3193


Data del document
:   05-04-2017

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * Universitat Jaume I
    * concurs administratiu

RESOLUCIÓ de 5 d'abril de 2017, del rector, per la qual s'ordena la publicació en el Diari Oficial de la Generalitat Valenciana del Pla d'ordenació de personal, per una reestructuració organitzativa i alinear la relació de llocs de treball amb el Pla estratègic UET 4095. [2017/3193]  
El Consell de Govern de la Universitat Jaume I, en la sessió celebrada el dia 15 de desembre de 2016, ha aprovat entre altres, el Pla d'ordenació de personal, per una reestructuració organitzativa i alinear la relació de llocs de treball amb el Pla estratègic VSC 5781.  
L'article 111 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, estableix en l'apartat 3, Aprovat el pla d'ordenació de personal i publicat en el Diari Oficial de la Generalitat Valenciana.  
El Pla d'ordenació de personal que es publica, no comporta cap modificació de les classificacions dels llocs de treball afectats.  
  
En atenció a aquests motius, resol:  
Ordenar la publicació en el Diari Oficial de la Generalitat Valenciana del Pla d'ordenació de personal, per una reestructuració organitzativa i alinear la relació de llocs de treball amb el Pla estratègic UHA 1622, que s'adjunta com a annex a aquesta resolució.  
  
Contra aquesta resolució, que posa fi a la via administrativa, les persones interessades poden interposar recurs contenciós administratiu, davant del Jutjat Contenciós Administratiu de Castelló, d'acord amb els articles 8 i 14 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptadors des de l'endemà de la notificació.  
No obstant l'anterior, es pot interposar un recurs de reposició davant del rector en el termini d'un mes comptador des de l'endemà de la notificació; en aquest cas no es podrà interposar el recurs contenciós administratiu esmentat en el paràgraf anterior fins que no es dicte una resolució expressa o presumpta del recurs de reposició, d'acord amb els articles 123 i següents de la Llei 39/2015, d'1 d'octubre, del procediment administratiu comú de les administracions públiques.  
  
  
Castelló de la Plana, 5 d'abril de 2017.- El rector: Vicent Climent Jordà.  
  
  
ANNEX  
Pla d- ordenació de personal, per una reestructuració organitzativa i alinear la relació de llocs de treball amb el Pla estratègic VLP 3988  
  
  
PLA D'ORDENACIÓ DEL PERSONAL DE L'UJI  
  
1. Marc legal  
El primer aspecte que cal tindre en compte és el marc legal que ordena la modificació de l'estructura dels llocs de treball en una administració pública, perquè cal vetlar per la seguretat jurídica de tots els actes i de tots els implicats. En aquest punt les referències bàsiques són el Reial decret legislatiu 5/2015, de 30 d'octubre, pel que s'aprova el text refós de la Llei de l- Estatut Bàsic de l- Empleat Públic (TREBEP) i la Llei 10/2010, de 9 de juliol, d'ordenació i gestió de la funció pública valenciana.  
L'article 81 (TREBEP) estableix:  
«Article 81. Mobilitat del personal funcionari de carrera  
1. Cada Administració pública, en el marc de la planificació general dels seus recursos humans i sense perjudici del dret dels funcionaris a la mobilitat, pot establir regles per a l'ordenació de la mobilitat voluntària dels funcionaris públics quan considere que hi ha sectors prioritaris de l'activitat pública amb necessitats específiques d'efectius.  
  
2. Les administracions públiques, de manera motivada, poden traslladar els seus funcionaris, per necessitats de servei o funcionals, a unitats, departaments o organismes públics o entitats diferents dels de la seua destinació, respectant les retribucions, condicions essencials de treball, i modificant, si s'escau, l'adscripció dels llocs de treball dels quals siguen titulars. Quan per motius excepcionals els plans d'ordenació de recursos impliquen canvi de lloc de residència s'ha de donar prioritat a la voluntarietat dels trasllats. Els funcionaris tenen dret a les indemnitzacions establertes per reglament per als trasllats forçosos.  
  
3. En cas de necessitat urgent i inajornable, els llocs de treball es poden proveir amb caràcter provisional i la seua convocatòria pública s'ha de fer dins el termini que assenyalen les normes que hi siguen aplicables.»  
Els articles 44 i 45 de la Llei 10/2010, d'ordenació i gestió de la funció pública valenciana, habiliten l'Administració per a aprovar plans per a l'ordenació del personal.   
«Capítol III. Instruments de planificació i ordenació del personal  
Article 44. Objectius de la planificació i ordenació  
La planificació i l'ordenació del personal tindrà com a objectiu contribuir a la consecució de l'eficàcia en la prestació dels serveis i de l'eficiència en la utilització dels recursos econòmics disponibles a través de la dimensió adequada dels efectius, la seua millor distribució, formació, promoció professional i mobilitat.  
Article 45. Plans d'ordenació del personal  
L'Administració podrà aprovar plans per a l'ordenació del seu personal.   
Amb aquesta finalitat, prèvia l'anàlisi de les disponibilitats i necessitats de personal, tant des del punt de vista del nombre d'efectius, com dels perfils professionals o dels nivells de qualificació, podrà adoptar algunes de les mesures següents:  
a) Modificació dels sistemes d'organització del treball i/o de les estructures de llocs de treball.  
b) Mesures de mobilitat voluntària, entre les quals podrà figurar la convocatòria de concursos de provisió de llocs limitats a personal dels àmbits que es determinen, així com de mobilitat forçosa de conformitat amb el que disposa el títol VII d'aquesta llei.  
c) Accions formatives específiques.  
d) Mesures relacionades amb la selecció de personal com:  
1r. La suspensió d'incorporacions de personal extern a un determinat àmbit funcional.  
2n. La convocatòria de procediments selectius de promoció interna amb caràcter general o limitats a un determinat cos, escala, agrupació professional funcionarial o àmbit funcional.  
3r. La incorporació de nou personal a través de l'oferta d'ocupació pública, d'acord amb el que establix l'article següent.  
e) Altres mesures que resulten adequades per a la consecució dels objectius del pla.»  
  
2. Pla d'ordenació del personal  
El Pla estratègic LBE 0885 planteja una sèrie d'objectius, la consecució dels quals exigeix una reestructuració organitzativa, donat el marc legal i econòmic que ens limita. En qualsevol cas, les organitzacions han de ser dinàmiques i han de tindre la capacitat de resposta per adaptar-se als canvis de l'entorn. Els canvis organitzatius proposats són els següents:  
- Creació d'una oficina d'informació i registre (Infocampus).  
- Creació d'una oficina de projectes europeus i internacionals dintre de l'OCIT.  
- Reestructuració del Gabinet de Rectorat.  
- Potenciació de l'Assessoria Jurídica.  
- Creació d'una oficina d'estudis.  
- Creació de la Unitat de Gestió 12.  
2.1. Oficina d'Informació i Registre  
La gestió i difusió de la informació entre els diferents públics d'una universitat, en especial l'estudiantat i les seues famílies, és una necessitat de primer ordre que implica a la pràctica totalitat d'unitats de la universitat. En una organització tan complexa és molt important que la informació estiga actualitzada i les unitats que la gestionen estiguen coordinades.  
A més la llei de transparència obliga a crear una infraestructura que presente la informació de manera passiva, però també que siga activa a l'hora de contestar a les demandes dels ciutadans. La informació a la comunitat i a tota la ciutadania és un aspecte fonamental en la tasca de qualsevol administració pública.   
A tot açò s'uneix que el registre ha passat a ser electrònic, amb la qual cosa només cal que es done suport i ajuda presencial.  
Aleshores, la idea és crear una oficina on es concentre l'atenció al públic i el registre, tal i com es fa al model PROP de la Generalitat Valenciana. Així en aquesta unitat s'atendrà a qualsevol persona que busque informació al voltant de qualsevol tema, per qualsevol canal de comunicació i que a més puga ser el registre d'entrada de qualsevol document, canviant des de l'actual sistema de finestra a un on s'atén des d'una taula.  
La oficina té tres àrees de treball: Informació, Assistència al registre i a la seu electrònica i Transparència.  
Les funcions d'aquesta nova unitat són:  
- Centralitzar la difusió de la informació de la universitat de forma fiable, completa i actualitzada.  
- Transferir telefonades a qualsevol persona de la universitat i respondre preguntes molt bàsiques.  
- Prestar ajuda en la realització de qualsevol tràmit telemàtic que els membres de la comunitat universitària o societat en general vulguen fer en temes de competència de la universitat.  
- Contribuir a l'impuls de l'administració electrònica de l'UJI.  
- Generar certificats electrònics a petició dels ciutadans com a punt habilitat.  
- Manteniment del Portal de Transparència.  
La creació d'aquesta unitat suposa integrar l'actual Infocampus (USE), Atenció Telefònica (Personal de suport) i Registre (Servei de Contractació i Assumptes Generals).  
  
Número plaça catalogació Unitat actual  
56426 C9-91-Z334 CUG  
81200 K5-13-Y246 KRH  
69713 J8-44-E354 NLM  
01763 I9-12-L879 SHE  
59787 L1-60-G732 CZW  
38985 R1-69-C893 HLI  
10331 C1-20-E035 Registre Gral.  
10858 C1-16-E024 Registre Gral.  
10659 C2-14-E017 Telefonia  
10543 C2-14-E017 Telefonia  
10511 C2-14-E030 Telefonia  
  
  
2.2. Oficina de Projectes Europeus i Internacionals (OPEI)  
A l'àmbit de la recerca l'UJI es planteja dos objectius estratègics: Incrementar els resultats d'investigació de qualitat; i augmentar la transferència de coneixement al teixit productiu i social.  
Els fons públics dedicats a recerca han davallat molt al nostre país i això està perjudicant als grups de recerca que no tenen suficients recursos econòmics per desenvolupar les seues investigacions. Per incrementar els resultats d'investigació de qualitat és prioritari aconseguir recursos econòmics. Per això totes les mirades dels investigadors s'han adreçat a la Unió Europea. Moltes universitats de l'estat han posat en marxa oficines especialitzades en la captació de fons europeus (Universitat de Saragossa, Universitat de València, Universitat de Múrcia, Universitat Autònoma de Madrid, Universitat d'Alacant, Universitat de Barcelona, Universitat Autònoma de Barcelona, Universitat Complutense).  
  
L'Oficina de Projectes Europeus i Internacionals (OPEI), adscrita a l'OCIT, s'encarregarà de recopilar i donar informació a la comunitat universitària sobre les convocatòries i oportunitats de finançament de projectes d'investigació, i altres més relacionats en l'àmbit docent, de la gestió, de la cooperació i de la difusió del coneixement, emeses per organismes internacionals, principalment aquells adscrits a la Unió Europea. També ajudarà en la gestió de les sol·licituds.  
A banda dels programes europeus que ja gestiona l'OCIT, l'OPEI gestionarà el programa Erasmus + (KA2, KA3, Jean Monnet i Sport), ENPI CBC-MED Cross Border Cooperation in the Mediterranean, MED Programme European Territorial Cooperation, Creative Europe Programme (2014-2020) Suporting Europe's Cultural and Creative Sectors, Consumer Programme, i Pericle 2020 Programme. A més l'OPEI acollirà la gestió de qualsevol programa europeu o internacional sense assignació específica a altre servei o unitat, actuant com a gestor per defecte d'aquest tipus d'accions.  
Les funcions específiques que desenvoluparà la oficina en l'àmbit dels projectes europeus i internacionals són:  
- Unificació dels procediments de gestió i difusió.  
- Cerca proactiva d'oportunitats.  
- Redacció d'apartats descriptius de la sol·licitud.  
- Assessorament als grups de recerca en la elegibilitat dels conceptes de despesa en els grans projectes  
- Jornades informatives.  
- Seminaris formatius.  
- Reunions específiques amb grups reduïts d'investigadors.  
  
Número plaça Catalogació Unitat actual  
79374 C7-39-R668 DFUN  
06546 C2-98-J475 MFHZ  
63631 Q6-56-Z283 RAYQ  
  
  
2.3. Gabinet Rectorat  
La cada vegada major proliferació d'activitats en la universitat, el consegüent augment de la seua projecció pública i de la seua presència en la societat, les relacions que manté amb altres institucions, empreses o particulars per mitjà de convenis, participació en projectes, estudis i col·laboracions i les relacions entre els òrgans de govern, centres i serveis universitaris i interuniversitaris fa necessària la creació d'una unitat dins del rectorat que s'ocupe exclusivament de les tasques de protocol i de les relaciones institucionals amb la major eficàcia possible i en coordinació permanent amb tots ells.  
Per aquest motiu es proposa realitzar canvis organitzatius en l'organigrama del gabinet del rectorat que suposen una modernització i millora dels existents. Es pretén fer una redistribució d'efectius i adequar i actualitzar les tasques del PAS del gabinet a les necessitats reals.  
  
El Gabinet del Rectorat s'estructurarà en dos negociats: un de protocol i un altre d'administració. Tots dos negociats estan sota la direcció del cap de gabinet.  
  
Número plaça Catalogació Unitat actual Observacions  
10210 E-22-E045 Rectorat Cap Gabinet Rectorat  
10556 A2-20-E036 Rectorat Gestió Econòmica del Gabinet del Rectorat  
10959 C1-20-E035 Rectorat Administració  
10576 C1/C2-16-E024 Rectorat Administració  
10388 C1-16-E024 Rectorat Administració  
10370 C1-16-E024 Rectorat Administració  
10620 C2-14-E046 Rectorat Xòfer  
  
  
2.4. Secretaria General i Assessoria Jurídica  
Qualsevol institució necessita uns bons serveis jurídics que assessoren i avalen la seguretat legal dels procediments administratius. El gran desenvolupament normatiu dels últims anys està dificultant la gestió de les administracions públiques, augmentant la necessitat de personal especialitzat que assessore la vesant jurídica de les decisions. Com a exemples podem parlar de la llei protecció de dades, la llei de transparència, el projecte de racionalització de l'administració i el desenvolupament de l'administració electrònica. Des del Rectorat i el seu Consell de Direcció s'han incrementat les consultes i les peticions d'informes jurídics la qual cosa ha augmentat la càrrega de treball de l'Assessoria Jurídica.  
Per aquesta raó es va crear una Vicesecretaria General que està donant suport des d'un punt de vista de procediment administratiu, impulsant l'administració electrònica i la simplificació administrativa.  
També, des de fa un temps, s'ha detectat la necessitat d'agilitzar i professionalitzar la instrucció dels expedients disciplinaris amb la finalitat de dotar al procés de major transparència, seguretat jurídica i formalitat. En aquest sentit s'especialitzarà un tècnic superior de l'Assessoria Jurídica que donarà tot el suport necessari a la instrucció dels expedients disciplinaris.  
  
Número plaça Catalogació Unitat actual  
10993 C1-16-E024 Ass. Jurídica  
10960 C1-20-E035 Ass. Jurídica  
10660 A1-24-E045 Ass. Jurídica  
  
  
2.5. Oficina d'Estudis  
L'EEES ha comportat una gestió més complexa dels estudis. Per consolidar el model educatiu de l'UJI és fonamental assegurar tots els processos administratius lligats a l'EEES. Es planteja la creació d'una oficina d'estudis que gestione, sota la direcció del vicerectorat en competències en estudis, el procés de verificació, modificació, i renovació de l'acreditació dels títols oficials, en coordinació amb la resta d'unitats amb competències en aquest àmbit.   
Però amb l'aprovació de la normativa sobre estudis propis, aquests també han de passar un procés molt semblant al dels estudis oficials. Per això l'Oficina d'Estudis assumirà també les funcions que atorga la normativa d'estudis propis pel que fa a la creació i control, integrant-hi al CEPFC.  
Els àmbits de treball d'aquesta oficina són:  
  
- Elaboració i modificació de títols oficials.  
- Renovació de l'acreditació dels títols oficials.  
- Informació pública dels títols oficials.  
- Guies docents de grau i màster.  
- Elaboració i modificació de títols propis.  
- Gestió de matrícula d'estudis propis.  
- Gestió administrativa d'estudis propis.  
- Informació pública d'estudis propis.  
  
Número plaça Catalogació Unitat actual  
00164 Q2-19-D963 RLR  
53359 M5-20-H015 KFJZO  
34615 I6-83-O104 LLHRI  
14439 Q2-53-D552 LBTGC  
  
  
2.6. Facultat de Ciències de la Salut i UG 12  
La implantació completa dels estudis de salut ha comportat un increment de la tasca administrativa desenvolupada al deganat de la FCS. El desplegament total de les pràctiques, d'una notable complexitat, ha fet que la dotació de personal administratiu del deganat de la FCS siga insuficient. Per això es planteja aquest moviment que completa el Pla d'Ordenació del Personal que es va fer el 2015.  
  
Número plaça Catalogació Unitat actual Observacions  
10651 C1-16-E024 Dep. IQ Adscrit a la UP de Medicina  
  
  
A més la construcció de l'edifici de la FCS fa necessari adscriure a la FCS la unitat de gestió que ha de donar suport als departaments de l'àmbit de salut. La unitat de gestió 5, que ara dona suport als departaments de salut, es desplaçarà a les noves dependències de la FCS. La UG6 es divideix i es crearà la UG12 incorporant una plaça de Tècnic Superior adscrita al CEPFC.  
  
Número plaça Catalogació Unitat actual  
37181 U3-48-F899 DWBMV  
68080 Z3-72-X199 QV6